Diari Oficial de la Generalitat Valenciana


Sumari del DOGV 401, del 07-07-1986 (1986/806669)

DECRET 61/1986, de 19 de maig, del Consell de la Generalitat Valenciana, pel qual s'estableixen ajudes complementaries per a la rehabilitació del patrimoni residencial i urba i millora del medi rural.
--------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1986/05/19/61/dof/vci/html**

### Dades del document

Número de DOGV
:   401

Data del DOGV
:   07-07-1986

Secció del DOGV
:   DISPOSICIONS GENERALS

Número del document
:   1986/806669


Data del document
:   19-05-1986

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Anàlisi jurídica

Decret 61/1986, de 19 de maig, del Consell de la Generalitat Valenciana, pel qual s'estableixen ajudes complementàries per a la rehabilitació del patrimoni residencial i urbà i millora del medi rural.  
Un objectiu important per a la política d'habitatges de la Generalitat Valenciana és el manteniment i millora del parc existent en aquesta matèria.   
El Reial Decret 2329/1983, de 28 de juliol, i disposicions que el desenvolupen, va suposar un pus fonamental en el tema, en establir un març jurídic i financer per a la rehabilitació del patrimoni residencial i urbà.   
No obstant això, en supòsits determinats, aquest març resulta insuficient i per tot això es considera necessari facilitar la rehabilitació mitjançant un sistema d'ajudes complementari al vigent, amb càrrec als pressupostos de la Generalitat Valenciana.   
Per una altra banda, la regulació de la protecció del medi rural contingut actualment en el Reial Decret 2683/1980, de 21 de novembre, recull un règim d'ajudes que si bé en el seu moment van ser adequades per al compliment dels objectius, han quedat superades per les contingudes en les normes que articulen la política general de rehabilitació d'edificis i habitatges, molí més depurades, completes i eficaces. Per tot això convé reconduir el règim d'ajudes d'aquesta matèria de forma que el medi rural puga beneficiar-se tant de les regulades amb caràcter general, com de les que s'assenyalen específicament en aquest Decret, unificant d'altra part els requisits i tràmits, i permetent l'augment de les quanties de les ajudes.   
En atenció d'aquests motius, a proposta del Conseller d'Obres Públiques, Urbanisme i Transports, i amb la deliberació prèvia del Consell de la Generalitat Valenciana, en sessió celebrada el 19 de maig de 1986,   
DECRETE:  
Article primer  
Aquest Decret té per objecte la regulació del règim d'ajudes per a la protecció i el finançament complementari de les actuacions de conservació i millora del parc immobiliari de la Comunitat Valenciana, la destinació principal del qual siga el residencial o equipament vinculat directament a tal ús.   
Article segon  
Es requisit necessari per poder acollir-se a aquestes ajudes complementàries que les actuacions objecte d'aquestes hagen obtingut certificat de rehabilitació lliure o qualificació provisional de rehabilitació protegida de conformitat amb el que estableix el Reial Decret 2329/83, de 28 de juliol i disposicions que el desenvolupen.   
Article tercer  
Podran acollir-se als beneficis assenyalats en aquest Decret els supòsits següents:   
a) Actuacions de rehabilitació protegida d'edificis residencials de més de trenta anys o catalogats d'acord amb el que disposa l'article vint-i-cinc del Text Refós de la Llei de Règim del Sòl i Ordenació Urbana.   
b) Actuacions de rehabilitació lliure o protegida en edificis situats en Municipis o Àrees declarades d'Actuació Preferent.   
c) Actuacions de rehabilitació d'edificis dotacionals promogudes per Ens públics territorials.   
Article quart  
Les actuacions assenyalades en l'article precedent podran acollir-se a les ajudes següents:   
a) Els usuaris que promoguen actuacions de rehabilitació protegida d'edificis residencials de més de trenta anys, així com els adquiridors en primera transmissió d'un habitatge rehabilitat en règim de protegit de les mateixes característiques, podran sol·licitar una ajuda econòmica fins al 35% del pressupost protegible sense excedir de 300.000 ptes. per habitatge si els ingressos familiars anuals dels sol·licitants foren inferiors a 1'5 vegades el salari mínim interprofessional, i fins al 30% del pressupost protegible sense excedir de 250.000 ptes. per habitatge si els ingressos citats estigueren compresos entre l'1'5 i el 3'5 del salari mínim interprofessional.   
En el supòsit que es rehabiliten en règim d'habitatges protegits per a arrendar o cedir per qualsevol títol, el promotor podrà obtenir una ajuda econòmica del 30% del pressupost protegible per habitatge sense excedir de 250.000 ptes. per cadascuna.   
Quan les actuacions de rehabilitació siguen en edificis catalogats, amb independència del règim d'actuació, les ajudes econòmiques personals seran del 30% del pressupost protegible sense que puguen excedir de 250.000 ptes per habitatge.   
Quan els Ens públics, les Entitats autònomes i Empreses públiques de l'Administració estatal, autonòmica o local rehabiliten en règim de promoció privada edificis la destinació principal dels quals siga l'habitatge, podran obtenir una ajuda econòmica fins al 50% de l'import de l'obra sens que excedesca de 500.000 ptes. per habitatge quan vagen a destinar-se a la venda i de 700.000 ptes. també per habitatge quan la destinació siga el lloguer.   
b) Quan les actuacions siguen de rehabilitació lliure o protegit d'edificis ubicats en Municipis o Àrees declarades d'Actuació Preferent les ajudes econòmiques podran ser fins el 30% del pressupost protegible, sense excedir de 250.000 ptes. per habitatge si els ingressos familiars anuals dels usuaris foren inferiors a 1'5 vegades el salari mínim interprofessional i fins al 20% del pressupost protegible sense excedir de 200.000 ptes. per habitatge si els ingressos citats estigueren compresos entre l'1'5 i el 3'5 vegades el salari mínim. interprofessional.   
c) Quan les actuacions siguen de rehabilitació d'edificis dotacionals promoguts per Corporacions Locals, les ajudes econòmiques podran ser fins al 20% del pressupost protegible sense excedir de 4.000 ptes. per m2. de superfície rehabilitada, ni de 1.000.000 ptes. de quantia total.   
Article cinqué  
Les ajudes econòmiques previstes en aquest Decret s'otorgaran per la Conselleria d'Obres Públiques, Urbanisme i Transports en dos terminis per import igual, el primer quan haja estat executat el 50% de les obres i el segon una vegada estiguen acabades.   
A aquestos efectes, haurà de presentar-se certificat del tècnic competent justificant la situació de les obres. Quan l'ajuda econòmica siga sol·licitada per l'adquiridor en primera transmissió d'un habitatge rehabilitat, s'atorgarà prèvia presentació davant l'òrgan competent del contracte de compravenda.   
Article sisé  
El procediment a seguir per obtenir les ajudes econòmiques que s'estableixen en aquest Decret, és el regulat pel Reial Decret 2329/83 i Ordre Ministerial de 21 de novembre de 1985.   
Article seté  
Es consideren Municipis o Àrees d'Actuació Preferent.   
a) Els Municipis i Entitats locals d?àmbit territorial inferior al municipal de la Comunitat Valenciana que tinguen menys de 5.000 habitants, i els nuclis separats d'edificació, ja es tracte de caserius, aldees o d'altres anàlogues, que no superen la xifra de població indicada, encara que el Municipi o Entitat local del qual depenguen tinga una població superior.   
b) Les Àrees acollides a Plans Especials la finalitat dels quals siga la millora del medi urbà o rural o dels suburbis de les ciutats, encaminades a modificar l'aspecte exterior de les edificacions, el caràcter arquitectònic i l'estat de conservació.   
c) Aquells Municipis o Àrees que es determinen per Ordre de la Conselleria d'Obres Públiques, Urbanisme i Transports.   
Article vuité  
En els supòsits recollits en els apartats a) paràgraf primer i b) de l'article quart d'aquest Decret, els habitatges pels quals s'haja rebut ajuda econòmica personal no podran ser objecte de cessió per cap títol durant el termini de cinc anys, a partir de la concessió de dita ajuda econòmica, sense reintegrar a l'organisme que concedeix la totalitat de l'import rebut incrementat amb l'interés mitjà de les emissions de Deute Públic durant el període.   
DISPOSICIONS ADDICIONALS  
Primera  
Podran acollir-se a les ajudes complementàries previstes per aquest Decret, aquells expedients de rehabilitació la qualificació provisional dels quals o certificat de rehabilitació lliure siga posterior a l'1 de gener de 1986 sempre que no s'haja obtingut la qualificació definitiva o certificat final de rehabilitació lliure.   
Segona  
Els requisits i règim de les ajudes econòmiques per als habitatges i equipaments acollits a la normativa de millora del medi rural regulada pel Reial Decret 2683/1980, de 21 de novembre, es regiran a partir de l'entrada en vigor d'aquest Decret per allò que s'hi estableix, així com per les disposicions que regulen la rehabilitació del patrimoni residencial i urbà.   
Tercera  
Les actuacions previstes en l'article 4, apartat b), d'aquest Decret, en el supòsit de Municipis, Entitats locals d?àmbit inferior al municipal i nuclis separats d'edificació, que tinguen menys de 5.000 habitants, que contempla l'article seté, apartat a), s'abonaran amb càrrec als fons del Patronal per a la Millora del Medi Rural, que subsisteix amb la composició establerta per l'article quaranta del Decret del Consell de la Generalitat Valenciana 2/1986, de 13 de gener, pel qual es modifica d Reglament Orgànic i Funcional de la Conselleria d'Obres Públiques, Urbanisme i Transports, i amb el règim de finalitats, fons, devolució d'acomptes i préstecs, garanties de pagament, aportacions de l'Institut per a la Promoció Pública de la Vivenda i rendició de comptes previstes en els articles primer, tercer, onze, dotze, quinze i setze, del Reial Decret 2683/1980, de 21 de novembre, amb les adaptacions que resulten de que disposa el Reial Decret 2500/1983, de 20 de juliol, sobre traspàs de funcions i serveis de l'Estat a la Comunitat Valenciana en matèria d'habitatge rural, i de les que resulten del règim succesori de l'extingit Institut per a la Promoció Pública de la Vivenda.   
DISPOSICIO DEROCATORIA  
Queden sens efecte a l?àmbit de la Comunitat Valenciana els articles segon, quart, cinqué, sisé, seté, vuité, nové, deu, tretze, catorze, i disposicions finals segona i tercera, del Reial Decret 2683/1980, de 21 de novembre, pel qual es regulen les finalitats, composició i règim econòmic dels Patronats Provincials per a la Millora d'Habitatge Rural.   
DISPOSICIONS FINALS  
Primera  
El Conseller d'Obres Públiques, Urbanisme i Transports dictarà les disposicions de desenvolupament d'aquest Decret.   
Segona  
Aquest Decret vigirà l'endemà de la publicació en el Diari Oficial de la Generalitat Valenciana.   
València, 19 de maig de 1986.   
El President de la Generalitat.  
JOAN LERMA I BLASCO  
El Conseller d'Obres Públiques, Urbanisme i Transports,  
RAFAEL BLASCO I CASTANY.


Còpia Permalink ELI